《南阳春日十首》
宋代·陈舜俞

壮怀摧折复何言，齿发今年老去年。
念远片心飞鸟外，感时双泪落花前。
琴逢遏密生难理，诗拟离骚怨不传。
家在五湖明月里，梦随春水宿渔船。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。